CELEX: C2006/326/20
Language: sk
Date: 2006-12-30 00:00:00
Title: Spojené veci C-187/05 až C-190/05: Rozsudok Súdneho dvora (prvá komora) zo 7. septembra 2006 (návrh na začatie prejudiciálneho konania, ktorý podal Areios Pagos – Grécko) – G. Agorastoudis/Goodyear Hellas ABEE (Hromadné prepúšťanie — Smernica 75/129/EHS — Článok 1 ods. 2 písm. d) — Skončenie činnosti podniku vyplývajúce zo súdneho rozhodnutia — Skončenie činnosti podniku len na základe rozhodnutia z vlastnej vôle zamestnávateľa)

30.12.2006   
            
            
               SK
            
            
               Úradný vestník Európskej únie
            
            
               C 326/10
            
         Rozsudok Súdneho dvora (prvá komora) zo 7. septembra 2006 (návrh na začatie prejudiciálneho konania, ktorý podal Areios Pagos – Grécko) – G. Agorastoudis/Goodyear Hellas ABEE
   (Spojené veci C-187/05 až C-190/05) (1)
   
   (Hromadné prepúšťanie - Smernica 75/129/EHS - Článok 1 ods. 2 písm. d) - Skončenie činnosti podniku vyplývajúce zo súdneho rozhodnutia - Skončenie činnosti podniku len na základe rozhodnutia z vlastnej vôle zamestnávateľa)
   (2006/C 326/20)
   Jazyk konania: gréčtina
   Vnútroštátny súd, ktorý podal návrh na začatie prejudiciálneho konania
   Areios Pagos
   Účastníci konania pred vnútroštátnym súdom
   
      Žalobcovia: Georgios Agorastoudis a i. (C-187/05), Ioannis Pannou a i. (C-188/05), Kostandinos Kotsabougioukis a i. (C-189/05), Georgios Akritopoulos a i. (C-190/05)
   
      Žalovaný: Goodyear Hellas ABEE
   
      Ďalší účastníci konania: Geniki Synomospondia Ergaton Elladas (GSEE), Ergatoypalliliko kentro Thessalonikis (C-187/05 a C-189/05)
   Predmet veci
   Návrh na začatie prejudiciálneho konania – Areios Pagos – Výklad článku 1 ods. 2 smernice Rady 75/129/EHS zo 17. februára 1975 o aproximácii právnych predpisov členských štátov týkajúcich sa hromadného prepúšťania [neoficiálny preklad] (Ú. v. ES L 48, 1975, s. 29) – Neuplatniteľnosť smernice na pracovníkov dotknutých ukončením činnosti podniku vyplývajúcim zo súdneho rozhodnutia – Rozsah
   Výrok rozsudku
   Smernica Rady 75/129/EHS zo 17. februára 1975 o aproximácii právnych predpisov členských štátov týkajúcich sa hromadného prepúšťania [neoficiálny preklad] sa má vykladať v tom zmysle, že je uplatniteľná na prípady hromadného prepúšťania v dôsledku definitívneho skončenia činnosti podniku alebo prevádzky, o ktorom rozhodol len zamestnávateľ z vlastnej iniciatívy bez predchádzajúceho súdneho rozhodnutia, bez toho, aby výnimka stanovená v článku 1 ods. 2 písm. d) tejto smernice mohla vylúčiť jej uplatnenie.
   
      (1)  Ú. v. EÚ C 171, 9.7.2005.